༈ ཐམས་ཅད་མཁྱེན་པ་ལ་ཕྱག་འཚལ་ལོ། །ཐམས་ཅད་མཁྱེན་པ་ལྷའི་ལྷར་གྱུར་པ།།
ཐུབ་པ་ཆེན་པོའི་ཞབས་ལ་ཕྱག་འཚལ་ལོ། །དགྲ་བཅོམ་ཤེས་རབ་ཅན་གྱི་མཆོག་གྱུར་པ།།
འཕགས་པ་ཤཱ་རིའི་བུ་ལ་ཕྱག་འཚལ་ལོ། །ཐུབ་པའི་སྲས་མཆོག་སྲིད་པའི་མཚོ་ལས་རྒལ།།
འཕགས་པ་སྒྲ་གཅན་འཛིན་ལ་ཕྱག་འཚལ་ལོ། །ཐུབ་པའི་བསྟན་པ་རབ་ཏུ་རྒྱས་མཛད་པ།།
བྲམ་ཟེ་སྒྲ་གཅན་འཛིན་ལ་ཕྱག་འཚལ་ལོ། །ཐུབ་པས་ལུང་བསྟན་སངས་རྒྱས་བསྟན་པའི་
དཔལ། །འཕགས་པ་ཀླུ་སྒྲུབ་ཞབས་ལ་ཕྱག་འཚལ་ལོ། །ཡོན་ཏན་རིན་ཆེན་དཔག་ཏུ་མེད་པའི་
གཏེར། །སྐྱེས་མཆོག་ལེགས་ལྡན་འབྱེད་ལ་ཕྱག་འཚལ་ལོ། །མཁྱེན་བརྩེའི་ནུས་པ་ཕུལ་དུ་ཕྱིན་
པའི་མཆོག །བཤེས་གཉེན་དཔལ་སྦས་ཞབས་ལ་ཕྱག་འཚལ་ལོ། །བདག་མེད་རྟོགས་པའི་ཡེ་
ཤེས་ཚོགས་མངའ་བ། །ཡེ་ཤེས་སྙིང་པོའི་ཞབས་ལ་ཕྱག་འཚལ་ལོ། །གངས་ཅན་ཁྲོད་དུ་བསྟན་
པ་དར་མཛད་པ། །མཁན་ཆེན་ཞི་བ་འཚོ་ལ་ཕྱག་འཚལ་ལོ། །མ་རིག་མུན་པ་སེལ་མཛད་པདྨོའི་
གཉེན། །དབས་དོན་རཏྣའི་ཞབས་ལ་ཕྱག་འཚལ་ལོ། །སངས་རྒྱས་བསྟན་པ་གསལ་མཛད་ཀུ་
-20-

གསུང་ཐོར་བུ་ལས་བསྟོད་པ་དང་འཕྲིན་ཡིག་སྐོར།
སྒྲ་སྒྲོགས་པ།
མུད་གཉེན། །གཙང་སྟོན་རབ་གསལ་ཞབས་ལ་ཕྱག་འཚལ་ལོ། །བསྟན་པ་ཉམས་ཚེ་བསྟན་པ་
རྒྱས་མཛད་པ། །བླ་ཆེན་དགོངས་པ་གསལ་ལ་ཕྱག་འཚལ་ལོ། །བདག་མེད་རྟོགས་པའི་ཆོས་ཀྱི་
།ཤེས་རབ་སེངྒེའི་ཞབས་ལ་ཕྱག་འཚལ་ལོ། །གཞོན་ནུ་རབ་བྱུང་ཚུལ་ཁྲིམས་རྣམ་
དག་ལྡན། །བྱང་ཆུབ་གཞོན་ནུའི་ཞབས་ལ་ཕྱག་འཚལ་ལོ། །བྱང་ཆུབ་ལམ་ཞུགས་བྱམས་པའི་
རྒྱལ་མཚན་འཛིན། །བྱང་ཆུབ་རྒྱལ་མཚན་ཞབས་ལ་ཕྱག་འཚལ་ལོ། །མཁས་པའི་མཆོག་གྱུར་
སངས་རྒྱས་བསྟན་པའི་དཔལ། །མཇད་པ་ཡོན་ཏན་སྐྱབས་ལ་ཕྱག་འཚལ་ལོ། །མཁས་མཆོག་
བྱང་ཆུབ་ལམ་ལ་རབ་བརྩོན་པ། །མཇད་པ་གཞོན་བྱང་ཞབས་ལ་ཕྱག་འཚལ་ལོ། །ཐུགས་རྗེ་
ཆེན་པོས་རྟག་ཏུ་འགྲོ་དོན་མཛད། །རྩི་འདུལ་ཆེན་པོའི་ཞབས་ལ་ཕྱག་འཚལ་ལོ། །མཁས་པའི་
མཆོག་གྱུར་སངས་རྒྱས་བསྟན་པ་འཛིན། །བདེ་བ་ཅན་པའི་ཞབས་ལ་ཕྱག་འཚལ་ལོ། །བྱང་
ཆུབ་སེམས་གཉིས་འབྱོངས་པ་ཆོས་ཀྱི་རྗེ། །བྱང་སེམས་རིན་ཆེན་མགོན་ལ་ཕྱག་འཚལ་ལོ།།
ཕན་བདེའི་འབྱུང་གནས་ཚུལ་ཁྲིམས་རིན་པོ་ཆེ། །ཉེས་ལྟུང་དྲི་མ་ཐམས་ཅད་རབ་སྤངས་ནས།།
གཞན་ཕན་སེམས་ཀྱི་རྒྱལ་མཚན་རྩེར་བཟུང་སྟེ། །འགྲོ་ཀུན་ཕན་བདེའི་དཔལ་ལ་འགོད་པར་
ཤོག །དེང་ནས་བཟུང་སྟེ་བྱང་ཆུབ་སྙིང་པོའི་བར། །གང་དང་གང་དུ་སྐྱེ་བ་དེ་དང་དེར། །གཞོན་
ནུ་རབ་བྱུང་ཚུལ་ཁྲིམས་རྣམ་དག་ལྡན། །ཐོས་བསམ་སྒོམ་པས་གཞན་དོན་བྱེད་པར་ཤོག །ཚུལ་
ཁྲིམས་བསླབ་པ་རྣམ་དག་ལ་བརྟེན་ནས། །སེམས་ཀྱི་བསླབ་པ་ལེགས་པར་རབ་སྦྱངས་ཏེ།།
ཤེས་རབ་བསླབ་པ་རབ་ཀྱི་མཐར་ཕྱིན་ནས། །བླ་མེད་བྱང་ཆུབ་སྙིང་པོ་ཐོབ་པར་ཤོག །འདི་ནི་
པ་ཡིན་ལ།
མཁན་ཆེན་ཐམས་ཅད་མཁྱེན་པ་བུ་སྟོན་པས་མཛད་པའི་ཆོས་འབྱུང་ཆེན་མོའི་ལུགས་སུ་བཀོད་
ཞན་སྣར་ཐང་པ་ལ་སོགས་པའི་མཁན་བརྒྱུད་ཀྱི་ཡི་གེ་ལས་ནི། སྦ་རད་ནའི་རྗེས་
ལ་དམར་ཤཱཀྱ་མུ་ནི། ལམ་རིན་པོ་ཆེ་ནམ་མཁའ་མཛོད་སྐྱོང་། གཡོ་གེ་འབྱུང་། བླ་ཆེན་པོ་
-21-

བརྩེ་ཆེན་འོད་སྣང་ལས། རྒྱལ་སྲས་ཐོགས་མེད་ཀྱི་གསུང་འབུམ།
དགོངས་
ངས་པ་རབ་གསལ། ཡ་གོང་ཡེ་ཤེས་གཡུང་དྲུང༌། གྲུམ་མེར་ཡེ་ཤེས་རྒྱལ་མཚན། ཚོང་
བཙུན་ཤེས་རབ་སེངྒེ་ཞེས་འབྱུང༌ངོ༌། །བསྙེན་རྫོགས་ཀྱི་མཁན་བརྒྱུད་ལ་བསྟོད་པ་ནི། སློབ་
དཔོན་བྱམས་ཆོས་པ་བྱང་ཆུབ་རྒྱལ་མཚན་གྱིས་ཞུས་པའི་དོན་དུ། ཆོས་སྨྲ་བའི་བཙུན་པ་ཐོགས་
མེད་ཀྱིས་དངུལ་ཆུའི་ཆོས་རྫོང་དུ་བཀོད་པའི་ཡི་གེ་པ་ནི་འཇམ་དབྱངས་དཀར་པོའོ། །རྒྱལ་ཁ་
ཐམས་ཅད་ཀྱི་དམ་པའི་ཆོས་འཛིན་པར་གྱུར་ཅིག །ཤུབྷཾ།། །།